Apollo programma

Apollo programma bija ASV pilotējamu kosmisko lidojumu projekts, ko veica Nacionālā aeronautikas un kosmosa administrācija (NASA). No 1969. līdz 1972. gadam pirmajiem cilvēkiem izdevās nolaisties uz Mēness. 

1961. gadā ASV prezidents Džons Kenedijs nolaišanos uz Mēness līdz 1960. gadu beigām pasludināja par nacionālo mērķi. Lai izmēģinātu tehnoloģijas un operācijas kosmosā, kas būtu nepieciešamas Apollo programmai, no 1961. līdz 1965. gadam tika īstenots Gemini projekts. Lai droši nogādātu cilvēkus uz Mēnesi un atpakaļ uz Zemi, tika izstrādāta nesējraķete Saturn un kosmosa kuģis Apollo. Pēc Mēness lidojumu pārtraukšanas raķete un kosmosa kuģis tika izmantots Skylab programmā 1973. — 1974. gadā, kā arī ASV un PSRS projektā Apollo-Sojuz 1975. gadā.

Programmas kulminācija tika sasniegta Apollo 11 lidojumā, kad astronauti Nīls Ārmstrongs un Bazs Oldrins 1969. gada 20. jūlijā mēness modulī nolaidās uz Mēness un izkāpa uz Mēness virsmas, kamēr Maikls Kolinss palika Mēness orbītā komandas un servisa modulī; 24. jūlijā visi trīs droši nolaidās uz Zemes. Pēc tam piecās Apollo ekspedīcijās desmit kosmonauti izkāpa uz Mēness. Pēdējais Apollo lidojums uz Mēnesi notika 1972. gada decembrī. 

Apollo projekts tika veikts no 1961. līdz 1972. gadam, pirmo apkalpi paceļot kosmosā 1968. gadā. Programmas realizācijas laikā notika divas lielas avārijas, no kurām viena beidzās traģiski — astronauti Virdžils Grisoms, Eds Vaits un Rodžers Čeifī sadega kosmosa kuģī Apollo 1 starta laukumā. Otrs negadījums notika Apollo 13 lidojumā, kad sprādzienā tika bojāts kosmosa kuģis, bet, pateicoties lidojuma vadītāju, inženieru un kosmonautu prasmēm un atjautībai, apkalpe dzīva atgriezās uz Zemes.

Apollo sasniedza vairākus galvenos pilotējamās kosmonautikas atskaites punktus. Šī programma ir vienīgā, kas veikusi cilvēku lidojumus virs zemas Zemes orbītas. Apollo 8 bija pirmais kosmosa kuģis, kas iegājis cita debess ķermeņa orbītā. Apollo 17 misija iezīmēja sesto, pēdējo nolaišanos uz Mēness un devīto lidojumu tālāk par zemo Zemes orbītu. Programmas gaitā uz Zemes tika nogādāti 382 kg Mēness iežu un grunts, lielā mērā veicinot Mēness sastāva un ģeoloģiskās vēstures izpratni. Šī programma attīstīja NASA turpmākās pilotējamo kosmosa lidojuma iespējas un veicināja Džonsona kosmosa centra un Kenedija kosmosa centra būvniecību. Apollo arī veicināja progresu daudzās tehnoloģiju jomās, kas saistītas ar raķešu un cilvēka veiktu kosmosa lidojumu, tostarp aviācijas, telesakaru un datoru jomā.

 Lidojumu kopsavilkums 
 Apzīmējums  Starts  Nolaišanās  Nesējraķete  CSM  LM  Apkalpe  Piezīmes AS-201     AS-201  CSM-009 –  –  Saturn IB un Block I CSM  suborbitāls lidojums Atlantijas okeānā; izmēģināts karstuma vairogs, noejot no orbītas. AS-203      AS-203  –  –  –  Raķetes izmēģinājumi bez kosmosa kuģa; pārbaudīta šķidrā ūdeņraža uzvedība kosmosā. AS-202      AS-202  CSM-011  –  –  Komandmoduļa suborbitāls lidojums Klusajā okeānā AS-204 (Apollo 1)   (bija plānots)   AS-204  CSM-012  – Virdžils Grisoms Edvards Vaits Rodžers Čeifī  Lidojums nenotika; visa apkalpe gāja bojā ugunsgrēkā starta laukumā 1967. gada 27. janvārī. Apollo 4      AS-501  CSM-017 LTA-10R  –  Saturn V pirmais lidojums, ievadot komandmoduli Zemes orbītā; demonstrēta pakāpes S-IVB atkārtota iedarbināšana; karstuma vairogs izmēģināts ātrumā, kāds būs, atgriežoties no Mēness. Apollo 5      AS-204  –  LM-1  –  Mēness moduļa izmēģinājumi Zemes orbītā. Apollo 6      AS-502  CM-020 SM-014 LTA-2R –  Mērķis bija izmēģināt raķetes un komandmoduļa spēju ieiet simulētā trajektorijā uz Mēnesi un lidojuma pārtraukšanas manevru ar tiešu atgriešanos uz Zemi. Raķetes problēmu dēļ neizdevās kuģi ievadīt augsti eliptiskā orbītā. Apollo 7      AS-205  CSM-101  – Volters Širra Donns Aisels Volters Kaningems Apollo programmas pirmais pilotējamais lidojums. Veikta pirmā publiskā televīzijas tiešraide no kosmosa. Apollo 8      AS-503  CSM-103  LTA-B Frenks Bormans Džeimss Lovels Viljams Enderss Pirmais pilotējamais lidojums uz Mēnesi. Komandmodulis apriņķoja Mēnesi 10 reizes. Apollo 9      AS-504  CSM-104 Gumdrop LM-3 SpiderDžeimss Makdivits Deivids Skots Rasels Šveikarts Pirmais pilotējamais komandmoduļa un mēness moduļa lidojums Zemes orbītā. Apollo 10      AS-505  CSM-106 Charlie Brown LM-4 Snoopy Tomass Stefords Džons JangsJūdžīns Sernans Mēness tuvumā izmēģinātas nolaišanās operācijas; mēness modulis nolaidās 15 km augstumā no Mēness virsmas. Apollo 11      AS-506  CSM-107 Columbia LM-5 EagleNīls Ārmstrongs Maikls KolinssBazs Oldrins Cilvēku pirmā nolaišanās uz Mēness virsmas. Iziešanas ilgums 2 stundas 31 minūte. Uz Zemi nogādāti 21,55 kg iežu. Apollo 12      AS-507  CSM-108 Yankee Clipper LM-6 IntrepidČārlzs Konrāds Ričards Gordons Elans Bīns Otrā nolaišanās uz Mēness. Iziešanas ilgums 7 stundas 45 minūtes;  apmeklēts Surveyor 3. Uz Zemi nogādāti 34,30 kg iežu. Apollo 13      AS-508  CSM-109 Odyssey LM-7 AquariusDžeimss Lovels Džons Svaigerts Freds Heizs Servisa moduļa kļūmes dēļ pārtraukta misija. Kosmosa kuģis aplidoja Mēnesi un atgriezās uz Zemes. Apollo 14      AS-509  CSM-110 Kitty Hawk LM-8 AntaresAlans Šepards Stjuarts Rūsa Edgars Mičels Trešā nolaišanās uz Mēness. Iziešanas ilgums 9 stundas 21 minūte. Uz Zemi nogādāti 42,80 kg iežu. Apollo 15      AS-510  CSM-112 Endeavour LM-10 FalconDeivids Skots Alfreds Vordens Džeimss Ērvins Ceturtā nolaišanās uz Mēness. Iziešanas ilgums 18 stundas 33 minūtes. Uz Zemi nogādāti 76,70 kg iežu. Apollo 16     AS-511  CSM-113 Casper LM-11 Orion Džons JangsKens Metinglijs Čārlzs Djūks Piektā nolaišanās uz Mēness. Iziešanas ilgums 20 stundas 14 minūtes. Uz Zemi nogādāti 94,30 kg iežu. Apollo 17      AS-512  CSM-114 America LM-12 Challenger Jūdžīns SernansRonalds Evanss Herisons Šmits Sestā, pēdējā nolaišanās uz Mēness. Pirmais ģeologs uz Mēness. Iziešanas ilgums 22 stundas 2 minūtes. Uz Zemi nogādāti 110,40 kg iežu.

 Ārējās saites 

 Apollo program history at NASA's Human Space Flight (HSF) website
 The Apollo Program at the NASA History Program Office
 The Apollo Program at the National Air and Space Museum
 Apollo Program Summary Report (PDF), NASA, JSC-09423, April 1975
 Project Apollo Drawings and Technical Diagrams at the NASA History Program Office
 The Apollo Lunar Surface Journal  edited by Eric M. Jones and Ken Glover
 The Apollo Flight Journal by W. David Woods, et al.
 NASA Apollo Program images and videos
 Apollo Image Atlas almost 25,000 lunar images, Lunar and Planetary Institute